Neunkirchen (Baden)

**Neunkirchen** (sidfränk. *Neikäjsch*, elter *Neikerich*) isch e Gmai im Necker-Odewald-Chrais z Bade-Wirttebärg. D Gmai het  Yywohner (Stand: ). Si ghert zur europäische Metropolregion Rhein-Neckar (bis 20. Mai 2003 *Region Unterer Neckar* un bis 31. Dezämber 2005 *[[Region Rhein-Neckar-Odenwald]]*).

## Geografi
Neunkirchen lyt im Chlaine Odewald am Rand vum Neckerdal. D Gmai lyt im Naturpark Neckartal-Odewald. Dr Baan bstoht us 37,6 % Landwirtschaftsflechi, 53,4 % Wald, 7,7 % Sidligsflechi un 1,3 % sunschtiger Flechi.

Nochbergmaine sin Zwingenberg un Eberbach im Norde, Neckargerach im Oschte, Aglasterhausen im Side un Schwarzach un Schönbrunn im Weschte.

## Gmaigliderig
Zue Neunkirchen ghere d Ortsdail Neunkirchen un Neckarkatzenbach. Zue Neunkirchen ghert au no dr Wyler Leidenharterhof.


Wappen Neckarkatzenbach.png|Woobe vu Neckarkatzenbach

## Gschicht
Baidi Derfer sin as Rytisidlige vum Bischtum Worms ab em 11.&nbsp;Jorhundert entstande. Neckarkatzenbach isch anne 1080 zum erschte Mol gnännt wore, Neunkirchen 1298. Im 13.&nbsp;Jorhundert hän d Ortschafte un d Burge in dr Gegnig zum Rychsbsitz um Wimpfen ghert. Anne 1349 sin si an d Kurpfalz verchauft wore. D Ortsherrschaft iber Neckarkatzenbach hän d Burgherre vu dr Minneburg ghaa, z Neunkirchen au d Herre uf dr Wasserburg Schwarzach un vu dr Zwingenburg. Dr Andail vu dr Minneburger un dr Zwingenberger isch Aigebstitz gsii (Allodialbsitz) gsii, dr Schwarzacher Aadail isch unter dr Oberlächeherrschaft vum Bischtum Worms gsii.

Wu d Kurpfalz anne 1803 im Rame vum Rychsdeputazionshauptschluss ufglest woren isch, sin d Derfer an s Kurfirschtedum Bade chuu, ab 1806 schließlig an s Großherzogtum Bade. 

Am 1. April 1972 isch Neckarkatzenbach zue Neunkirchen yygmaindet wore.

## Religion
Rund 54 % vu dr Yywohner sin evangelisch, rund 41 % sin remisch-kadolisch. Baidi Kumfässionen hän e Chilchegmai im Ort.

## Verwaltig
Neunkirchen het sich mit dr Gmaine Aglasterhausen un Schwarzach zum Gmaiverwaltigsverband „Kleiner Odenwald“ mit Sitz z Aglasterhausen zämmegschlosse.

Dr Burgermaischter isch dr Bernhard Knörzer (syt 2016).

## Kultur un Böurwärch
; Neunkirchen
* Kadolischi Chilche St. Bartholomäus
* Evangelischi Paul-Gerhardt-Chilche
* s Kadolisch Schuelhuus (1842), hite Haimetmuseum
* s Rothuus (1906)
* Mahnstai fir d Auguste Pattberg (1929)
* Ruine Minneburg
* Ruine Stolzeneck


Neunkirchen-odw-kathkircheweb.jpg|St. Bartholomäus
Neunkirchen-odw-evkirche-web.jpg|Evangelischi Chilche
Neunkirchen-odw-kathschule-web.jpg|s Kadolisch Schuelhuus
Neunkirchen-odw-fachwerk3-web.jpg|Fachwärchhuus
Neunkirchen-odw-pattberg-web.jpg|Pattberg-Gedenkstein
Neunkirchen-odw-rathausbr-web.jpg|Rothuusbrunne


;Neckarkatzenbach
* Kadolischi Chilche (1749)
* Evangelischi Liebfraue-Chilche (1511, Chor vu 1551)
* Rot- un Schuelhuus (1843)
* Dorfbrunne (1598)
* Chriegerdänkmol
* Staichryz us em Mittelalter


Neckarkatzenbach-rathaus1843.jpg|Rot- un Schuelhuus
Neckarkatzenbach-kirch1511w.jpg|Evangelischi Chilche
Neckarkatzenbach-kirch2web.jpg|Kadolischi Chilche
Neckarkatzenbach-suehnekreuz.jpg|Staichryz
Neckarkatzenbach-ortsmitte-.jpg|Dorfbrunne un Chriegerdänkmol


## Dialäkt
Dr Dialäkt vu Neunkirchen ghert zum Sidfränkisch.

## Literatur
* Manfred Biedert: *700 Jahre Neunkirchen, Neckar-Odenwald-Kreis. 1298, 1998*. Bürgermeisteramt, Neunkirchen 1998, ISBN 3-929295-43-1.

## Weblink

* Websyte vu Neunkirchen

## Fueßnote